**काशी नरेश राजकीय स्नातकोत्तर महाविद्यालय ज्ञानपुर भदोही रोवर्स- रेंजर्स वार्षिक रिपोर्ट 2019-20**

काशी नरेश राजकीय स्नातकोत्तर महाविद्यालय ज्ञानपुर भदोही में रोवर रेंजर जिला, विश्वविद्यालय, राज्य, एवं राष्ट्रीय स्तर के कार्यक्रमों के अंतर्गत सामाजिक कार्यों एवं विभिन्न प्रतियोगिताओं आदि में प्रतिभाग करते रहे हैं। प्रत्येक वर्ष की भांति वर्ष 2017-18, व 2018-19 में महाविद्यालय के रोवर्स प्रभारी डॉ. कमाल अहमद सिद्दीकी एवं रेंजर्स प्रभारी डॉ. रश्मि सिंह के नेतृत्व में कार्यक्रमों में प्रतिभा किया।

वर्ष 2019-20 में महाविद्यालय के कर्मठ एवं यशस्वी प्राचार्य डॉ. पी. एन. डोंगरे द्वारा रोवर्स प्रभारी के रूप में डॉ. रविंद्र कुमार एवं रेंजर्स प्रभारी के रूप में डॉ. नीलम कुमारी को नियुक्त किया गया । छात्रों के महाविद्यालय मे दाखिला होने के बाद महाविद्यालय में रोवर्स - रेंजर्स के पंजीकृत तीनो दलों प्रताप दल, पावेल दल व रानी लक्ष्मीबाई रेंजर्स टीम के लिए चयन प्रक्रिया का आयोजन किया जाता है। वर्ष **2019-20** में महाविद्यालय के रोवर रेंजर द्वारा किए गए कार्यों का विवरण इस प्रकार है -----

दिनांक 2 अगस्त 2019 को जल संरक्षण एवं वृक्षारोपण कार्यक्रम के अंतर्गत निबंध एवं पोस्टर प्रतियोगिता का आयोजन किया गया जिसमें महाविद्यालय के रोवर्स प्रभारी एवं चित्रकला के असिस्टेंट प्रोफेसर डॉ. रविंद्र कुमार के नेतृत्व में रोवर्स- रेंजर्स ने पोस्टर प्रतियोगिता एवं महाविद्यालय की ई-लाइब्रेरी में आयोजित भाषण प्रतियोगिता में प्रतिभाग किया । जिसमें प्राचार्य डॉ. पी. एन. डोंगरे, डॉ. कामिनी वर्मा, डॉ. उमेश कुमार डॉ. धर्मेंद्र कुमार डॉ. बालकेश्वर प्रजापति, डॉ. ऋचा यादव आदि उपस्थित रहे।

दिनांक 3 अगस्त 2019 को जल शक्ति अभियान के अंतर्गत सचिव गृह मंत्रालय भारत सरकार के महाविद्यालय आगमन पर रोवर- रेंजर की कलर पार्टी द्वारा स्वागत किया गया तथा रोवर- रेंजर द्वारा "जल शक्ति अभियान" के अंतर्गत स्लोगन लिखी तख्तियां एवं नारे लगाते हुए ज्ञानपुर नगर में भ्रमण किया गया । इस अवसर पर प्राध्यापकों द्वारा महाविद्यालय के हॉस्टल की जमीन पर पौधारोपण किया गया तथा महाविद्यालय में आयोजित मंचीय कार्यक्रम में सचिव गृह मंत्रालय भारत सरकार के करकमलो द्वारा जल संरक्षण के लिए कार्य करने वाले अध्यापकों एवं रोवर्स- रेंजर्स को प्रमाण पत्र देकर सम्मानित किया गया। इस अवसर पर महाविद्यालय के प्राचार्य डॉ. पी. एन. डोंगरे, रोवर्स प्रभारी डॉ. रविंद्र कुमार, डॉ. मनोज अवस्थी, डॉ. मनीषा, डॉ. अंजू वर्मा आदि प्राध्यापक उपस्थित रहे ।

दिनांक 17 अगस्त 2019 को वन विभाग भदोही द्वारा पौधारोपण का कार्यक्रम आयोजित किया गया। जिसके अंतर्गत महाविद्यालय के रोवर्स- रेंजर्स ने महाविद्यालय परिसर में करीब 200 पौधों को लगाया। इस अवसर पर महाविद्यालय के प्राचार्य डॉ. पी.एन. डोंगरे , जिला संगठन आयुक्त स्काउट गाइड भदोही श्री ऋतुराज श्रीवास्तव , जिला ट्रेनर श्री प्रवीण सिंह , श्री विजय त्यागी, श्री पारसनाथ यादव आदि उपस्थित रहे।

दिनांक 27 अगस्त 2019 को शासन की मंशा अनुरूप महाविद्यालय की ई- लाइब्रेरी में फिट इंडिया मूवमेंट के अंतर्गत मंचीय कार्यक्रम आयोजित किया गया जिसमें महाविद्यालय के रोवर्स- रेंजर्स ने मानव को निरोगी व स्वस्थ रहने के लिए योगा व्यायाम तथा सुबह -शाम टहलना आदि विषयों पर विद्वान वक्ताओ को सुना और अपने विचार भी रखे । इस अवसर पर प्राचार्य डॉ. पी. एन. डोंगरे, डॉ. शुभा श्रीवास्तव , डॉ. कामिनी वर्मा, डॉ. अमित गोयल आदि उपस्थित रहे।

दिनांक 2 अक्टूबर 2019 को गांधी जयंती के अवसर पर जिला प्रशासन द्वारा वी.एन.जी.आई.सी. ज्ञानपुर भदोही के क्रीडा स्थल पर कालीन शिल्प मेले का आयोजन किया गया जिसमें महाविद्यालय के 16 रोवर्स ने प्रतिभाग किया तथा शिल्प से संबंधित नई प्रौद्योगिकी के संबंध में जानकारी प्राप्त की। शिल्प मेले में जिलाधिकारी भदोही श्री राजेंद्र प्रसाद , मुख्य विकास अधिकारी भदोही श्री हरि शंकर सिंह, व भदोही के कालीन व्यापारी उपस्थित रहे।

दिनांक 15 अक्टूबर 2019 को महाविद्यालय में आयोजित पूर्व राष्ट्रपति डॉ. ए.पी.जे.अब्दुल कलाम जयंती पर महाविद्यालय के रोवर्स -रेंजर्स ने भाषण व पोस्टर प्रतियोगिता में प्रतिभाग किया तथा मुख्य अतिथि के रुप में आए डॉ. श्यामा प्रसाद मुखर्जी राजकीय डिग्री कॉलेज भदोही के प्राचार्य डॉ. मुरली राम सर के निर्देशन मे महाविद्यालय परिसर में स्वच्छता अभियान चलाया। जिसमें महाविद्यालय के प्राचार्य डॉ.पी.एन. डोंगरे, श्याम प्रसाद राजकीय डिग्री कॉलेज भदोही के एसो. प्रोफेसर डॉ.यशवीर सिंह जी के साथ महाविद्यालय के प्राध्यापक डॉ. कल्पना वर्मा , डॉ. अंजू वर्मा, डॉ. सर्वेशनंद,डॉ. विनय मिश्रा, डॉ. अयूब अहमद आदि प्राध्यापकों ने सफाई अभियान में सक्रिय रूप से श्रमदान किया।

दिनांक 16 अक्टूबर 2019 को दीपावली पर्व की पूर्व संध्या पर महाविद्यालय के रोवर्स - रेंजर्स इकाई की ओर से महाविद्यालय परिसर में रंगोली प्रतियोगिता का आयोजन किया गया, जिसमें चार - चार छात्रों के कुल 22 ग्रुपों ने प्रतिभाग किया । रोवर्स- रेंजर्स व अन्य छात्रों द्वारा एक से बढ़कर एक रंगीन एवं मौलिक रंगोली का सृजन किया गया । इस अवसर पर प्राचार्य डॉ. पी. एन. डोंगरे, रोवर्स प्रभारी डॉ. रविंद्र कुमार , डॉ. अंजू वर्मा आदि उपस्थित रहे।

दिनांक 8 अक्टूबर 2019 को महाविद्यालय परिसर के रामलीला मैदान पर दशहरा मेले में महाविद्यालय के रोवर्स- रेंजर्स द्वारा निशुल्क प्याऊ का स्टाल लगाकर निशुल्क सेवा कार्य किया गया। इस अवसर पर जनपद भदोही के जिला प्रशिक्षण आयुक्त डॉ. हरिश्चंद्र यादव ,जिला प्रशिक्षण आयुक्त श्री चंद्रेश् राय, ट्रेनिंग कॉउंसलर श्री ऋतुराज श्रीवास्तव, श्री प्रवीण सिंह , श्री विजय त्यागी एवं महाविद्यालय के रोवर्स- रेंजर्स रूबी सरोज , पूर्णिमा मौर्य, शालिनी सरोज, रश्मि सिंह, प्रियंका जयसवाल आदि उपस्थित रहे।

दिनांक 31 अक्टूबर 2019 को सरदार वल्लभभाई पटेल जयंती के अवसर पर महाविद्यालय की रोवर्स- रेंजर्स इकाई द्वारा ज्ञानपुर में " रन फॉर यूनिटी " दौड़ का आयोजन किया गया। तथा ई- लाइब्रेरी में आयोजित मंच के कार्यक्रम में रोवर्स- रेंजर्स द्वारा भाषण प्रतियोगिता में प्रतिभाग किया गया । इस अवसर पर प्राचार्य डॉ. पी.एन. डोंगरे, रोवर्स प्रभारी डॉ. रविंद्र कुमार रेंजर्स प्रभारी डॉ. नीलम कुमारी, डॉ. कामिनी वर्मा, डॉ. जितेंद्र सिंह नौलखा, डॉ.मनोज अवस्थी , डॉ. कल्पना वर्मा आदि प्राध्यापक उपस्थित रहे ।

दिनांक 19 जनवरी 2020 को महाविद्यालय के रोवर रेंजर द्वारा रविदास घाट वाराणसी में राम छाट्पार शिल्प न्यास वाराणसी द्वारा आयोजित "रेत पर आकृति की खोज" एक दिवसीय कार्यशाला में प्रतिभाग किया गया । जिसमें महाविद्यालय के रोवर्स - रेंजर्स ने मिलकर सामाजिक विषय - महिला उत्पीड़न , पशु हिंसा, प्रदूषण समस्या, ऐतिहासिक धरोहर, आदि समकालीन विषयो को रेत पर उकेरा। कार्यशाला मे महाविद्यालय के सभी रोवर्स- रेंजर्स को प्रमाण पत्र एवं Rs.2000 (दो हजार) का नगद पुरस्कार प्राप्त हुआ।

दिनांक 25 जनवरी 2020 को भारत निर्वाचन आयोग की मंशा अनुरूप एवं कार्यालय जिलाधिकारी भदोही के आदेश पर महाविद्यालय परिसर में जिला स्तरीय निबंध, वाद-विवाद, पोस्टर , एवं रंगोली प्रतियोगिताओं का आयोजन किया गया । जिसमें रेंजर्स की कलर पार्टी द्वारा कार्यक्रम के मुख्य अतिथि ए.डी.एम. भदोही का स्वागत किया गया। तथा रोवर्स रेंजर्स द्वारा विभिन्न प्रतियोगिताओं में प्रतिभाग किया गया। इस अवसर पर महाविद्यालय के प्राचार्य डॉ. पी.एन. डोंगरे, भदोही के एस.डी.एम. व एस.डी.एम. ज्ञानपुर, गायक राजेश परदेशी तथा विद्यालय के समस्त अध्यापक कर्मचारी एवं चतुर्थ श्रेणी कर्मचारी समेत क्षेत्र के गणमान्य व्यक्ति उपस्थित रहे ।

दिनांक 26 जनवरी 2020 को महाविद्यालय में रोवर्स- रेंजर्स द्वारा राष्ट्रीय पर्व गणतंत्र दिवस मनाया गया । कार्यक्रम के मुख्य अतिथि संयुक्त शिक्षा निदेशक उच्च शिक्षा प्रयागराज डॉ. हिरेन्द प्रताप सिंह का स्वागत महाविद्यालय की रेंजर्स कलर पार्टी द्वारा किया गया। रोवर्स- रेंजर्स ने अन्य छात्रों के साथ सांस्कृतिक कार्यक्रमों में प्रतिभाग किया । इस अवसर पर महाविद्यालय के प्राचार्य डॉ. पी. एन. डोंगरे, डॉ. सुभाष श्रीवास्तव ,डॉ. किरण शर्मा, डॉ. रिचा यादव, डॉ.विनय मिश्रा , डॉ. जितेंद्र सिंह नौलखा , डॉ.अवधेश सिंह यादव, डॉ. कामिनी वर्मा आदि उपस्थित रहे।

दिनांक 29 जनवरी 2020 को महाविद्यालय के 60 रोवर्स- रेंजर्स द्वारा उत्तर प्रदेश शासन के निर्देश एवं जिलाधिकारी भदोही के आदेश पर प्रभारी मंत्री उत्तर प्रदेश शासन माननीय राजेंद्र निषाद जी की अगुवाई में "गंगा यात्रा" का स्वागत महाविद्यालय के रोवर्स- रेंजर्स की कलर पार्टी द्वारा किया गया। रोवर्स रेंजर्स द्वारा कार्यक्रम स्थल पर स्थित छ: रंगोली के चित्रण के साथ-साथ सफाई अभियान, पेट्रोलिंग , पानी-पिलाना जैसे धर्मार्थ कार्य किए गए। इस अवसर पर जनपद स्तर पर आयोजित विभिन्न प्रतियोगिताओं में महाविद्यालय के रोवर्स प्रभारी डॉ. रविंद्र कुमार को पतंगबाजी में जिले में प्रथम स्थान प्राप्त हुआ ।

दिनांक 22 फरवरी 2020 को स्काउट- गाइड के जन्मदाता लॉर्ड पावेल के जन्मदिन के अवसर पर महाविद्यालय के रोवर्स- रेंजर्स ने बाबा हरिहर नाथ मंदिर ज्ञान सरोवर, ज्ञानपुर भदोही स्थल पर विरासत संस्था द्वारा आयोजित पोस्टर प्रतियोगिता में प्रतिभाग कर पुरस्कार प्राप्त किये।

दिनांक 2 फरवरी 2020 को वन विभाग भदोही द्वारा बावन बीघा तालाब सुरियावा स्थल पर विश्व आर्द्रभूमि ( वेट लेंड) दिवस मनाया गया । कार्यक्रम मे वन विभाग के आमंत्रण पर महाविद्यालय के रोवर्स- रेंजर्स ने पौधरोपण कार्यक्रम , सफाई अभियान, एवं भाषण प्रतियोगिता में प्रतिभाग किया । इस अवसर पर क्षेत्रीय वन विभाग अधिकारी श्री आलोक श्रीवास्तव, रेंजर- उमेश , भदोही विधायक माननीय रविंद्र नाथ त्रिपाठी के साथ कई विद्यालयों के प्राध्यापक एवं छात्र छात्राएं उपस्थित रहे ।

दिनांक 10-11 फरवरी 2020 को रोवर्स- रेंजर्स जनपदीय समागम रैली का आयोजन डॉ. श्यामा प्रसाद मुखर्जी राजकीय डिग्री कॉलेज भदोही में किया गया । जनपदीय रैली मे महाविद्यालय की रोवर- रेंजर टीम ने आयोजित विभिन्न प्रतियोगिताओं में प्रतिभाग करते हुए , जिले में प्रथम स्थान प्राप्त कर चैंपियनशिप प्राप्त की।

दिनांक 10 अप्रैल 2020 को रोवर्स प्रभारी डॉ. रविन्द्र कुमार द्वारा कोविड-19 महामारी के प्रति लोगों को जागरूक करने के लिए रोवर्स- रेंजर्स की ऑनलाइन पोस्टर प्रतियोगिता का आयोजन कराया गया जिसमें रोवर्स-रेंजर्स द्वारा 26 पोस्टर बनाकर सोशल मीडिया में प्रसारित किए गए।

दिनांक 22 अप्रैल 2020 को रोवर्स सूरज बिंद, गोपाल पाठक, सुशील मौर्य तथा रेंजर्स- प्रियंका मिश्रा, सुनीता यादव, रूबी सरोज, स्वाति प्रजापति द्वारा स्वनिर्मित मास्क बनाकर अपने-अपने क्षेत्रों में वितरित किए गए ।

दिनांक 5 जून 2020 को विश्व पर्यावरण दिवस के अवसर पर महाविद्यालय के रोवर्स- रेंजर्स द्वारा प्रोफेसर कॉलोनी ज्ञानपुर भदोही में 25 पौधे रोपे गए। इस अवसर पर जिला संगठन आयुक्त श्री ऋतुराज श्रीवास्तव , रोवर्स प्रभारी डॉ. रविन्द्र कुमार , पारस नाथ यादव, आभा कुमारी समेत रोवर्स- रेंजर्स उपस्थित रहे।

दिनांक 6 जून 2020 को महाविद्यालय के रोवर्स- रेंजर्स ने कोविड-19 महामारी से लोगों को बचाने के लिए 200 स्वनिर्मित् मास्क बनाकर जिला कोऑर्डिनेटर मास्क बैंक भदोही श्री ऋतुराज श्रीवास्तव जिला संगठन आयुक्त भदोही को सौंपे । इस अवसर पर रोवर्स प्रभारी डॉ. रविन्द्र कुमार के साथ महाविद्यालय के रोवर्स- रेंजर्स सूरज बिंद, सुशील कुमार, रोहित पाठक तथा रेंजर्स मे स्वाति प्रजापति , सुनीता यादव, शालिनी सरोज, रुबी सरोज , प्रियका जायसवाल आदि उपस्थित रहे ।

इसके अतिरिक्त महाविद्यालय के रोवर्स- रेंजर्स द्वारा विश्व योग दिवस , महिला दिवस , युवा दिवस, कौमी-एकता दिवस आदि कार्यक्रमों में आयोजित पोस्टर , भाषण आदि प्रतियोगिताओं में प्रतिभाग के साथ जन जागरूकता हेतु ज्ञानपुर नगर मे भ्रमण किया।

**प्रभारी रोवर्स**

**डॉ. रविन्द्र कुमार**